8.17. Hvidbalance
| 8. Menuen “Farver” |

### 8.17. Hvidbalance

Kommandoen Hvidbalance justerer automatisk det aktive lags farver ved at strække den røde, grønne og blå kanal enkeltvis. Det gøres ved at bortskaffe pixelfarver, som bruges af mindre end 0,05 % af pixlerne, i hver ende af det røde, grønne og blå histogram og strække det tilbageværende område så meget som muligt. Det betyder, at pixelfarver, som optræder sjældent i udkanten af histogrammet (måske lidt støv osv.), ikke påvirker minimum- og maksimumværdierne, der bruges til at strække histogrammet, negativt (i modsætning til Stræk kontrast). Ligesom med “Stræk kontrast” kan der være farvetoneskift i det færdige billede.

Kommandoen er nyttig til billeder med dårlig sort eller hvid. Da sort og hvid bliver mere rene, kan kommandoen være god til forbedring af f.eks. fotografier.

Hvidbalance virker på lagene i RGB-billeder. Er billedet i indekserede eller gråtonefarver, er menupunktet nedtonet og inaktivt.

#### 8.17.1. Aktivér kommandoen

- You can access this command from the image menubar through Colors → Auto → White Balance.

#### 8.17.2. Eksempel på “Hvidbalance”

Figur 16.174. Oprindeligt billede

Det aktive lag og dets histogrammer for rød, grøn og blå før “Hvidbalance”.

Figur 16.175. Billede efter kommandoen

Det aktive lag og dets histogrammer for rød, grøn og blå efter “Hvidbalance”. Hvidlige områder i billedet er blevet helt hvide.

Strækning af histogrammerne skaber huller mellem pixelkolonnerne, hvilket giver et stribet udseende.

8.16. Udlign |  | 8.18. Farveforbedring

Rapportér en fejl i fejlsporing