5. Sådan tegnes rette linjer
| Kapitel 3. De første skridt med Wilber |

## 5. Sådan tegnes rette linjer

Vejledningen er baseret på tekst og billeder som er Copyright © 2002 Seth Burgess. Den oprindelige vejledning kan findes online: [TUT01].

### 5.1. Intention

Figur 3.46. Eksempel på rette linjer

Vejledningen viser, hvordan du tegner rette linjer med GIMP. Det kan være bekvemt at tvinge en linje til at være lige frem for at bruge de unøjagtigheder, der opstår ved brug af en mus eller tegneplade, og bruge computerens evner til at få ting til at se fine og ordentlige ud. Vejledningen bruger ikke rette linjer til komplekse opgaver. Den er tiltænkt til at vise, hvordan du hurtigt og let kan skabe rette linjer.

1. Forberedelser

   Figur 3.47. Introduktion af Skift-tasten

   Den opfindelse, som kaldes skrivemaskinen, introducerede Skift-tasten. Du har gerne 2 af dem på dit tastatur. De ser nogenlunde ud som figuren ovenfor. Tasterne er placeret på venstre og højre side af dit tastatur. Musen blev opfundet af Douglas C. Engelbart i 1970. De fås i forskellige udgaver, men har altid mindst én knap.

2. Opret et tomt tegneobjekt

   Figur 3.48. Nyt billede

   Opret først et nyt billede. Det kan være i en hvilken som helst størrelse. Brug Fil → Nyt … for at oprette et nyt billede.

3. Vælg et værktøj

   Figur 3.49. Maleværktøjer i værktøjskassen

   Værktøjerne med rød markering på værktøjskassen ovenfor kan lave linjer.

4. Opret et startpunkt

   Figur 3.50. Startpunkt

   Klik på malerpenslen i værktøjskassen. Klik på billedet, hvor en linje skal begynde eller slutte. En enkelt prik vil optræde på skærmen. Prikkens størrelse repræsenterer den aktuelle penselstørrelse, som du kan ændre i penslens dialog (se Afsnit 3.2, “Brushes Dialog”). Lad os nu begynde at tegne en linje. Tryk på Skift-tasten og hold den nede.

5. Tegn linjen

   Figur 3.51. Tegn linjen

   Med et begyndelsespunkt og mens du holder Skift-tasten nede vil du se en ret linje, som følger markøren. Tryk på den første knap på musen (sædvanligvis den venstre) og slip den. Under hele “klikket” med musetasten skal du holde Skift-tasten nede.

6. Resultat

   Figur 3.52. Resulterende billede

   Dette er en stærk funktion. Du kan tegne rette linjer med alle tegneværktøjer. Du kan endda tegne flere linjer for enden af den første. Til sidst slipper du Skift-tasten, og du er færdig. Der er vist flere eksempler nedenfor.

4.10. Adskil et objekt fra dets baggrund |  | 5.2. Eksempler

Rapportér en fejl i fejlsporing